Η αιμορροϊδοπλαστική με λέιζερ (Laser HaemorrhoidoPlasty) είναι μια σύγχρονη μέθοδος που απευθύνεται σε ασθενείς με 2ου και 3ου βαθμού αιμορροΐδες.
Χρησιμοποιείται μια ειδικά σχεδιασμένη οπτική ίνα με αιχμηρό άκρο που εισάγεται εντός του κάθε αιμορροϊδικού όζου μέσω μιας μικρής οπής 2 χιλιοστών στο δέρμα του πρωκτού. Χορηγείται ενέργεια ξεχωριστά σε κάθε αιμορροΐδα που έχει σαν αποτέλεσμα να θρομβώνονται οι αιμορροϊδικές αρτηρίες που γεμίζουν με αίμα τις αιμορροΐδες και τις διογκώνουν.
Η παύση της εισόδου αίματος στους αιμορροϊδικούς όζους οδηγεί στην σταδιακή συρρίκνωσή τους και βασίζεται στην επικρατούσα θεωρία του ‘inflow control’ για τη θεραπεία της αιμορροϊδοπάθειας.